62è Festival Internacional de Cinema de Berlín
El 62è Festival Internacional de Cinema de Berlín va tenir lloc entre el 9 i el 19 de febrer de 2012. El director britànic Mike Leigh fou el president del jurat. Els primers cinc films que es projectarien a la competició es van anunciar el 19 de desembre de 2011. L'actriu estatunidenca Meryl Streep fou guardonada amb l'Os d'Or honorífic el 14 de febrer. La pel·lícula de Benoît Jacquot "Les adieux à la reine" va obrir el festival. L'Os d'Or a la millor pel·lícula fou atorgat a la pel·lícula italiana "Cesare deve morire", dirigida per Paolo i Vittorio Taviani, que també va clausurar el festival.